Effense goeie nuus oor beurtkrag(Foto: pixabay) Eskom het Vrydag gesê weens die laer aanvraag oor die naweek sal fase 1-beurtkrag van 22:00 tot Maandagoggend om 05:00 toegepas word. “Dit is moontlik om die beurtkrag verder oor die naweek te verminder afhangende van ŉ laer aanvraag en die verwagting dat sommige kragopwekkingseenhede oor die naweek weer gekoppel kan word,” sê die kragvoorsiener. “Eskom sal die stelsel bly monitor en veranderinge implementer soos nodig.” ŉ Kragopwekkingseenheid elk by Matla, Hendrina en Arnot-kragstasies is sedert gisteroggend weer aangeskakel. ŉ Kragoppwekkingseenheid elk by Kendal en Matimba-kragstasies het egter kortsluitings beleef. Die nie-kommersiële eenheid by Kusile-kragstasie is ook afgeskakel. Verdere vertragings om twee kragopwekkingseenhede by die Tutuka-kragstasie in diens te kry, dra by tot die kapasiteitsbeperking, sê Eskom. “Ons het tans 4 323 MW op beplande instandhouding en 15 410 MW is nie beskikbaar nie weens eenhede wat onklaar geraak het.”